CELEX: 22013D0018
Language: sl
Date: 2013-02-01 00:00:00
Title: Sklep Skupnega odbora EGP št. 18/2013 z dne 1. februarja 2013 o spremembi Priloge IX (Finančne storitve) in Protokola 37 k Sporazumu EGP s seznamom iz člena 101

30.5.2013   
            
            
               SL
            
            
               Uradni list Evropske unije
            
            
               L 144/23
            
         SKLEP SKUPNEGA ODBORA EGP
   št. 18/2013
   z dne 1. februarja 2013
   o spremembi Priloge IX (Finančne storitve) in Protokola 37 k Sporazumu EGP s seznamom iz člena 101
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti členov 98 in 101 Sporazuma,
   ob upoštevanju naslednjega:
   
               (1)
            
            
               Sklep Komisije 2010/C 326/07 z dne 2. novembra 2010 o ustanovitvi evropskega foruma več zainteresiranih strani o elektronskem izdajanju računov (e-izdajanje računov) (1) je treba vključiti v Sporazum EGP.
            
         
               (2)
            
            
               Za dobro delovanje Sporazuma EGP je treba Protokol 37 k Sporazumu EGP razširiti, da se vključi evropski forum več zainteresiranih strani o elektronskem izdajanju računov (e-izdajanje računov), ki je bil ustanovljen s Sklepom Komisije 2010/C 326/07, Prilogo IX k Sporazumu EGP pa je treba spremeniti, da se opredelijo postopki za udeležbo v tem forumu.
            
         
               (3)
            
            
               Prilogo IX in Protokol 37 k Sporazumu EGP je zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 31ec (Sklep Komisije 2010/578/EU) Priloge IX k Sporazumu EGP se vstavi:
   
               „31ed.
            
            
               
                  32010 D 1203(02): Sklep Komisije 2010/C 326/07 z dne 2. novembra 2010 o ustanovitvi evropskega foruma več zainteresiranih strani o elektronskem izdajanju računov (e-izdajanje računov) (UL C 326, 3.12.2010, str. 13).
               Načini vključevanja držav Efte v skladu s členom 101 Sporazuma:
               Vsaka država Efte lahko imenuje osebo, ki bo sodelovala kot opazovalka na zasedanjih evropskega foruma več zainteresiranih strani o elektronskem izdajanju računov (e-izdajanje računov).“
            
         Člen 2
   V Protokol 37 k Sporazumu EGP (ki vsebuje seznam iz člena 101) se vstavi naslednja točka:
   
               „38.
            
            
               Evropski forum več zainteresiranih strani o elektronskem izdajanju računov (e-izdajanje računov) (Sklep Komisije 2010/C 326/07).“
            
         Člen 3
   Besedilo Sklepa Komisije 2010/C 326/07 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati dan po predložitvi zadnjega obvestila v skladu s členom 103(1) Sporazuma EGP (2).
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 1. februarja 2013
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL C 326, 3.12.2010, str. 13.
   
      (2)  Navedena ni nobena ustavna zahteva.